Lan en Ibagué - Gurú
Te encuentras en: Guru - Ibagué, Colombia - lan
Lan en Ibagué
Cl 48 3-12 Versalles I Ibagué, Colombia
Teléfono: (57) (8) 2664957 Kerskonsert in Pretoria verskuif weens reën | Netwerk24
Kerskonsert in Pretoria verskuif weens reën
Deur Seugnet Van Zyl 05 Desember 2017 15:40
Karen Zoid en Juanita du Plessis gaan albei optree.
Die tweede konsert van Jacaranda FM & Spar Carols by Candlelight, wat Dinsdagaand by Loftus Versveld in Pretoria sou plaasvind, skuif weens volgehoue reën na die NG kerk Moreletapark.
Alle ander reëlings bly dieselfde.
Die geleentheid sal Dinsdagaand om 19:00 afskop en tot 21:00 duur, en die hekke open om 16:00.
“Ons verwelkom elke druppel reën, maar daar is geen rede dat dít ’n demper op die feestelike gees moet plaas nie,” sê Minisha Patel, bemarkingsbestuurder van Jacaranda FM. “Spar en Jacaranda FM het alles binne ons vermoë gedoen om seker te maak dat die vertoning voortgaan.
“So bring jou familie en vriende, jou piekniekmandjie en ’n speelding vir ’n behoeftige kind en sluit by ons aan vir ’n aand vir die hele gesin met ’n uitmuntende lys kunstenaars wat al die Kersliedere gaan sing waarvan jy hou!”
Die sangers Charlize Berg, Elvis Blue, Jo Black, Juanita du Plessis, Karen Zoid, Refentse en Joe Niemand tree Dinsdagaand saam met die Mzansi Youth Choir op.
Jacaranda FM se omroepers sal ook die begin van die feestyd vier en regstreeks vanaf die geleentheid uitsaai.
Toegang is gratis, maar diegene wat Carols by Candlelight bywoon word aangemoedig om ’n speelding saam te bring wat dan aan liefdadigheidsorganisasies geskenk sal word.
Kerse sal ook teen R30 te koop wees. Liedjieboekies sal teen R10 te koop wees as jy ’n kers en ’n liedjieboek saam koop, kos dit R35.
Alle opbrengste sal aan Jacaranda FM se Good Morning Angels geskenk word.
Geen blikkies, bottels, glase, botteloopmakers, harde koelbokse, alkohol, vuurwapens, vuvuzelas, vuurwerke of videokameras word in die ouditorium toegelaat nie.
Meer oor: Spar | Refentse | Karen Zoid | Elvis Blue | Jo Black | Charlize Berg | Pretoria | Kersfees | Konsert | Radio | Musiek | Kersfees 2017
Elma praat nou sport op Jacaranda FM
Darren Simpson groet 947 ná 14 jaar
Piet op die been, sing nuwe liedjies
KYK: Kaapse feesliggies!